Receptes

INGREDIENTS (per 4 persones) - Lloms de bacallà prèviament dessalats (400 g) - Cors de carxofes en conserva (250 g)  - 3 grills d’alls - 4 tassetes d’arròs bomba - Oli d’oliva - Julivert - Sal PREPARACIÓ: Primerament talleu els lloms de bacallà a daus d’uns 3 cm. Poseu a escalfar una paella antiadherent amb un rajolí d’oli d’oliva, saltegeu els daus de bacallà i reserveu-los. A continuació en una cassola baixa o paella poseu un bon raig d’oli i saltegeu els alls picats. Quan estiguin daurats afegiu-hi l’arròs i remeneu-ho. Després afegiu-hi les carxofes amb el seu suc i els daus de bacallà. Tireu-hi l’aigua (una mica més del doble d’aigua que d’arròs). Quan comenci a bullir, rectifiqueu-ho de sal i deixeu-ho coure a foc viu uns 20 minuts. Finalment, retireu la cassola del foc i espolseu-hi el julivert picat. Tapeu la cassola i deixeu-ho reposar uns minuts abans de servir-lo. Paquita
 * __ ARRÒS AMB BACALLÀ __**

Poseu el moixernons en remull en aigua tèbia. Salpebreu els talls de carn, enfarineu-los i fregiu-los en una cassola amb un bon raig d'oli. Reserveu-los. A la mateixa cassola sofregiu-hi la ceba tallada molt fina a foc lent (ha de quedar caramel·litzada) uns 30 minuts. Aneu vigilant que no es cremi. Afegiu-hi tot seguit el tomàquet ratllat i deixeu-ho que es vagi fent a poc a poc. Poseu-hi el moixernons ben escorreguts i el xerès, deixeu-ho coure 5 minuts més a foc lent. Incorporeu a la cassola la carn, afegiu-hi l'aigua de remull dels moixernons (prèviament colada) i cobriu-la amb més aigua mineral calenta. Coeu-ho a foc lent amb la cassola tapada durant una hora, o fins que veieu que la carn està ben tova. Feu una picada amb l'all i les ametlles i afegiu-la al guisat. Prosseguiu la cocció 10 minuts més i vigileu el punt de sal. Aquest plat és molt més bo si es deixa reposar 24 hores.
 * FRICANDÓ AMB MOIXERNONS ** (4 persones)
 * 12 talls de carn de vedella (demaneu per fer fricandó)
 * 1 ceba
 * 1 tomàquet madur
 * i bossa de moixernons (20 g)
 * 1 copeta de xerès dolç
 * 1 all petit
 * 10 ametlles torrades
 * oli
 * farina
 * sal i pebre

Un clàssic per sucar-hi pà. Àngels =**(RECORDEU D'ESCRIURE EL VOSTRE NOM EN ACABAR LA RECEPTA)**= MAGDALENES CASOLANES DE XOCOLATA BLANCA INGREDIENTS: (8 unitats) 3 ous 150 g de sucre 100 g de xocolata blanca 60 ml de llet 150 g de mantega 250 g de farina 1/2 sobre de llevat Un polset de sal

PREPARACIÓ:

Batrem els ous amb el sucre fins que estiguin espumosos. Barregem la llet, xocolata i la mantega en un altre recipient. Ho afegim a la barreja del ous, batent a poc a poc. Per un altra banda barregem la farina amb el llevat i la sal. Fixem la barreja dels ous, sucre, xocolata, mantega i llet amb la de farina, llevat i sal i ho batem bé. Tapem la massa amb un drap i la deixem a la nevera, una hora. Repartim, amb una cullera, la massa a les cassoletes de paper per a magdalenes, i les omplim fins a tres quartes parts. Posem les magdalenes al forn a 210 graus, durant 12-15 minuts, sense obrir-lo, perquè si no, pujaran. Es poden fer amb qualsevol ingredient com potser crema o confitura, també farcides o damunt de les magdalenes.

Espero que t’agradi. ELVIRA CARMONA




 * PASTÍS DE FORMATGE**

( per una tarda de diumenge, amb un bon cafè i bona companyia ) 2 iogurts, 1 tarrina de formatge, 3 cullerades de sucre, 2 ous, mantega i galetes piqueu les galetes, barregeu-les amb la mantega folreu la base del motlle (engreixeu-lo amb mantega per evitar que s'enganxi). Poseu tots els ingredients en un bol i bateu-los bé. Quan ho tingueu tot ben integrat, aboqueu-ho al motlle i enforneu-ho 45 min a 180º. Finalment, desemmotlleu-ho un cop fred.
 * __Ingredients__** **:**
 * __Preparació__** **:**

Gràcies mare Paula.


 * Gambes al cava **
 * Un plat molt fàcil de fer que us farà quedar bé **


 * Ingredients **** : **

Per a 4 persones

16 o 18 gambes, ½ got d'oli, 4 alls, julivert, 20 avellanes torrades, 1 cullerada de farina, ½ ampolla de cava brut o brut nature
** Preparació **

Fiqueu en un bol l’oli, la farina, les avellanes, el julivert i els alls pelats. Barregeu-ho tot i tritureu-ho amb la batedora. Poseu les gambes, i cobriu-les amb la salsa que us ha quedat, dins d’un tàper a la nevera i deixeu-ho macerar tota la nit. L’endemà passeu les gambes per la paella volta i volta juntament amb la salsa. Després afegiu-hi el cava dins la mateixa paella i quan arrenqui el bull espereu 7 minuts. Ja està fet el plat! No us oblideu del pa a taula. El voldreu per sucar.

La propera vegada que faci aquest plat li faré una foto i us la penjaré. Se us farà la boca aigua!

Marta Girona

Sopa de crema de coliflor Una recepta per fer la pobresa menys intolerable //Buscàvem les receptes de la gent pobra de molts països i aquesta sopa pagesa francesa era un dels nostres àpats preferits.// Una coliflor Un litre de brou (de pollastre o carn) Un got de llet 120 g de mantega 4 rovells d’ou Sal
 * //Nota://** //Quan estudiava a la Universitat de Sydney en els anys seixanta vivia amb tres altres estudiants en un pis barat i sòrdid. Sempre ens mancaven diners. Per aguantar aquesta misèria vam decidir que havíem almenys de menjar bé. Vista la nostra penúria això només podia significar que havíem de fer ús de les verdures quan estaven de temporada i a bon preu.//
 * Ingredients (sis persones)**
 * Preparació**
 * 1) Primerament, esqueixeu les fulles exteriors de la coliflor i talleu-la a trossos. Renteu-la i coeu-la en aigua abundant i lleugerament salada.
 * 2) Quan sigui completament tova, coleu-la, piqueu-la amb una mà de morter de fusta fins que es faci puré, i passeu-la per un colador fi.
 * 3) Afegiu aquest puré al brou i escalfeu-lo lentament fins que arribi al punt d’ebullició. Coeu-lo a foc lent durant 15 minuts.
 * 4) Retireu la cassola del foc i afegiu-hi el got de llet. Tasteu la sopa per comprovar el punt de sal i, si és massa salada, afegiu-hi una mica més de llet.
 * 5) Afegiu-hi la mantega i remeneu-la mentre es fon. Per acabar, bateu els rovells d’ou amb mig got d’aigua i afegiu-los a la sopa mentre s’escalfa lentament sense bullir, perquè els rovells la puguin espessir.
 * 6) Serviu-la calenta i acompanyada amb formatge parmesà (si podeu permetre-us-el!)


 * //Dick Nichols//**


 * __ Fideuada sense entrebancs __**

Si Josep Pla deia que “la cuina és el paisatge posat a la cassola” i Pere Calders en el seu conte “La línia i el desig” afirmava que per a ell la vida en família era “la esposa, la casa i el paisatge”, jo diria que un dinar és “el menjar, les persones i el lloc”. És per això que aquesta recepta no inclou només els ingredients i la preparació. Comença en el moment que per qualsevol motiu quedem amb algú a Maçanet. El dia abans anem a Blanes a comprar tot el necessari: les verdures al mercat de pagesos i el peix al Mercat Municipal. Si el dia és bo i anem amb temps aprofitem per fer un passeig per la platja i esmorzar en una de les seves terrasses. Vaig ja amb la recepta.

**__ Ingredients (per a 10/12 persones): __** 1 Kg de fideus gruixuts, 2 cebes, 1 pebrot vermell, 2 o 3 pebrots verds, 4 o 5 tomàquets, 1 Kg de musclos, 500 g de cloïsses, 2 sípies grosses, 3 o 4 calamars, 500 g de gambes pelades, 10 o 12 gambes, peix per al brou (xanguet, una mica de rap…), 1 got de vi blanc, unes fulles de llorer,oli, sal, all i julivert. **__ Preparació: __** ** El dia abans del dinar: ** Netegem els musclos i els deixem tapats amb un drap al fons de la nevera. Posem les cloïsses amb aigua i sal perquè perdin la sorra. Netegem les sípies i els calamars i els tallem a trossos petits. Fem el brou bullint tot el peix durant uns 20 minuts. El colem i el reservem. Preparem un oli amb all i julivert mesclant i triturant 4 grills d’all i un manat de julivert en un quart de litre d’oli. (Aquest oli es pot conservar en fred durant uns 20/25 dies) En una paella amb oli sofregim la ceba i el pebrot tallats a la juliana i hi afegim el tomàquet (prèviament l’haurem escaldat i pelat). Quan està fet ho retirem i ho triturem. En una paella amb una cullerada de l’oli d’all i julivert posem la sípia i el calamar, una vegada han perdut l’aigua, hi afegim el sofregit. En una altra paella fregim les gambes pelades i les hi afegim. Deixem coure durant uns 15 minuts i ho reservem. (Aquest procés el fem el dia abans perquè agafa molt millor els sabors). ** El dia del dinar: ** En una olla amb aigua, sal, mig got de vi blanc i 3 fulles de llorer obrim els musclos. En una cassola fem el mateix amb les cloïsses. Els traiem de les closques i els afegim el sofregit fet el dia abans. En una paella amb un parell de cullerades d’oli amb all i julivert fregim les gambes, les pelem i les reservem. A l’hora de dinar es posa al foc, si pot ser amb llenya d’olivera o d’alzina molt millor, una paella gran de ferro colat amb els fideus i una mica d’oli i els fregim, sense deixar de remenar, fins que estiguin torrats. Hi afegim el sofregit amb tot el marisc. Al cap de cinc minuts hi afegim 1 litre i mig de brou i ho deixem coure. Quan faltin uns minuts hi posem les gambes. Ho deixem reposar (quins cinc minuts més durs!) i ho servim. Ho acompanyem amb una mica d’allioli.

Aquest plat amb un aperitiu, una bona amanida i les postres, que sempre porten els visitants, és el moment àlgid del dia. Dia que haurà començat amb unes sardines a la brasa i un bany a la piscina, i que continuarem amb una migdiada a l’ombra de les moreres i una passejada. ** Per això dic que un dinar és el menjar, les persones i el lloc. **

** Emilio **


 * ROSTIT DE XAI AMB FRUITA SECA I HERBES AROMÀTIQUES**

-1 espatlla de xai tallada a talls una mica grossos -500 g de tomàquets de pera escaldats -1 kg de patates per fregir -500 g de cebes del platillo -1 mica d’herbes aromàtiques -150 g de prunes amb os -50 g de pinyons – tota la fruita seca marinada en conyac -1 cabeça d’alls -2 fulles de llorer -1 got petit de conyac -1 got petit de brou de carn - sal aromàtica
 * Ingredients per a 4 persones**

**Elaboració: ** Primerament, netegeu el xai de greix innecessari i afegiu-hi sal. Seguidament cal que tireu un raig d’oli d’oliva a la cassola que utilitzareu i quan escalfeu l’oli afegiu-hi el xai. Remeneu-ho de tant en tant. Quan prengui un color daurat, afegiu-hi les cebes, la cabeça d’alls, les dues fulles de llorer i les herbes aromàtiques. Quan les cebes s'hagin enrossit, hi afegiu els tomàquets tallats a daus fins que tots els ingredients estiguin sofregits. Els últims 15 minuts de cocció, escampeu-hi la fruita seca que abans haureu marinat en conyac. Quan bulli una mica, aboqueu-hi un got de brou de carn. Coeu-ho a foc viu. Tasteu-ho i rectifiqueu-ho de sal. Finalment, sofregiu patates d'acompanyament del plat i serviu-ho ben calent.

P. Garcés

1. En una paella amb un raig d'oli d'oliva, posem a coure les cebes tallades ben primes i amb una mica de sal, fins que es comencin a daurar.
 * __SALMÓ AMB SUC DE TARONJA I PINYONS__**
 * Ingredients**
 * una cua de salmó tallada a filets
 * 2 cebes
 * uns quants pinyons
 * 2 taronges (per a suc)
 * 1 llimona
 * oli d'oliva verge
 * sal
 * Elaboració**

2. Hi afegim els filets del salmó, un cop salats. Els deixem fins que es daurin (un parell de minuts per cada costat).

3. Afegim a la paella el suc de les taronges i de la llimona. Ho deixem coure un parell de minuts.

4. Posem els talls de salmó en una safata de forn, repartim la ceba per sobre i hi tirem uns quans pinyons per damunt.

5. Posem la safata al forn, escalfat prèviament, fins que els pinyons es daurin una mica.


 * Nota:** Per a la presentació es pot acompanyar de rodanxes de taronja i de llimona i, en comptes de pinyons, també s’hi poden posar pipes o nous.

Maite Villar

=BROWNIES= Ingredients:

150 g de mantega 100 g de xocolata negra 300 g de sucre 150 g de farina 1 cullerada petita de vainilla 1 cullerada petita de llevat en pols 1 grapat de nous picades 3 ous

Preparació En primer lloc, desfeu la mantega i la xocolata, al microones. Després barregeu la farina, el sucre i el llevat en pols, afegiu-hi la preparació anterior i els ous batuts i la vainilla, remenant-ho molt tot bé, fins aconseguir una masa homogènia. Aquesta mescla aboqueu-la dins un motllo allargat de silicona, que abans haureu untat amb mantega. Ho poseu al forn preescalfat a 180 graus durant 25 minuts. Traieu-lo del forn i deixeu-lo refredar. Un cop fred, desemmotlleu-lo i talleu-lo en quadrats petits. A l' hora d’emplatar, els trossets de pastís cobriu-los amb xocolata calenta.

=__**Mª jOSEP, JOANNA, RUT**__=

= //**Hummus **// =



L'hummus és un plat àrab típic a Líban, Egipte, Síria, Turquia, Palestina, Israel, i més països. Avui en dia l'hummus es pot menjar a tot el món, fins i tot es pot comprar al supermercat. Aquest plat és com un puré de cigrons amb espècies que se serveix a temperatura ambiental.

L'hummus és ric en proteïnes i fibra i és adequat per a vegetarians. És considerat com un aperitiu però també pot ser un primer plat.

  Ingredients (per a quatre persones)


 * Cigrons cuits (400 g)
 * Tahina (quatre cullerades)
 * Suc de mitja llimona
 * Oli d'oliva (una cullerada)
 * Comí
 * Sal
 * Julivert
 * Pebre vermell
 * Pa de pita

Elaboració (15 minuts)

En primer lloc, obrim el pot de cigrons, els rentem i els escorrem. Posem els cigrons en un bol.

Després hi afegim: el suc de mitja llimona, una cullerada d'oli d'oliva, una mica de comí mòlt i una mica de sal. Finalment hi posem quatre cullerades de tahina (és una pasta de sèsam).

A continuació ho barregem tot amb la batedora fins que quedi ben espès.

Per acabar, servim l'hummus en un plat adornant-ho amb una miqueta de julivert i de pebre vermell al voltant del plat. També s'hi pot posar una cullerada d'oli per sobre.

Podem torrar pa de pita al gust o menjar-lo sense torrar amb l'hummus.

Bon profit!

(Sergio)